KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta päätökseksi Kansalaisten Eurooppa -ohjelman perustamisesta (2007–2013) (KOM(2005) 116 lopullinen)





[pic] | EUROOPAN YHTEISÖJEN KOMISSIO | Bryssel 15.11.2006 KOM(2006) 707 lopullinen 2005/0041 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta päätökseksi Kansalaisten Eurooppa -ohjelman perustamisesta (2007–2013) (KOM(2005) 116 lopullinen) KOMISSION EHDOTUSTA MUUTTAVA EY:n perustamissopimuksen 250 (2) artiklan nojalla 2005/0041 (COD) KOMISSION LAUSUNTO EY:n perustamissopimuksen 251 artiklan 2 kohdan kolmannen alakohdan c alakohdan nojalla Euroopan parlamentin ehdottamista tarkistuksista neuvoston yhteiseen kantaan ehdotuksesta päätökseksi Kansalaisten Eurooppa -ohjelman perustamisesta (2007–2013) (KOM(2005) 116 lopullinen) 1. Johdanto EY:n perustamissopimuksen 251 artiklan 2 kohdan kolmannen alakohdan c alakohdan mukaan komissio antaa lausunnon Euroopan parlamentin toisessa käsittelyssä ehdotetuista tarkistuksista. Komission kanta Euroopan parlamentin tekemiin tarkistuksiin on seuraava. 2. Tausta Ehdotuksen toimittaminen Euroopan parlamentille ja neuvostolle (asiakirja KOM(2005) 116 lopullinen – 2005/0041 (COD)): | 14. huhtikuuta 2005 | Euroopan talous- ja sosiaalikomitean lausunto: | 26. lokakuuta 2005 | Alueiden komitean lausunto: | 17. marraskuuta 2005 | Euroopan parlamentin lausunto, ensimmäinen käsittely: | 5. huhtikuuta 2006 | Neuvoston poliittinen sopimus: | 18. toukokuuta 2006 | Yhteisen kannan hyväksyminen: | 25. syyskuuta 2006 | Euroopan parlamentin lausunto, toinen käsittely: | 25. lokakuuta 2006 | 3. Komission ehdotuksen tarkoitus Tämän päätösehdotuksen tavoitteena on perustaa unionin aktiivisen kansalaisuuden edistämiseksi ”Kansalaisten Eurooppa” -ohjelma, joka jatkaa nykyistä kansalaisosallistumisen ohjelmaa (2004–2006) 1. tammikuuta 2007 lähtien. Ohjelmassa käsitellään sitä merkittävää Euroopan unionia kohdannutta kysymystä, miten lähentää kansalaisia ja Euroopan unionia antamalla kansalaisille mahdollisuus osallistua aktiivisesti Euroopan rakentamiseen. Ohjelmaehdotuksessa varmistetaan nyt päättyvän kansalaisosallistumisen ohjelman jatkuvuus ja pohjustetaan tietä uusille toimille, joiden tavoitteena on tukea osallistuvien valtioiden kansalaisten ja kansalaisjärjestöjen välistä yhteistyötä. Ohjelma koostuu neljästä toimesta, jotka käsittelevät unionin aktiivista kansalaisuutta täydentävillä tavoilla: ”Aktiivisten kansalaisten Eurooppa” (I), ”Aktiivinen kansalaisyhteiskunta Euroopassa” (II), ”Yhteinen Eurooppa” (III) ja ”Euroopan aktiivisen muistiperinnön säilyttäminen” (IV). 4. Komission lausunto Euroopan parlamentin tekemistä tarkistuksista Komissio hyväksyy Euroopan parlamentin tekemät neljä tarkistusta. Tarkistukset perustuvat Euroopan parlamentin ja neuvoston toista käsittelyä varten sopimaan kompromissipakettiin. Ne ovat komission alkuperäisen ehdotuksen tavoitteiden ja komission yhteisestä kannasta antaman tiedonannon mukaisia. Ensimmäisessä tarkistuksessa lisätään suvaitsevaisuuden edistäminen ohjelman tavoitteisiin. Toinen tarkistus on tekninen, ja siinä lyhennetään päätöksen voimaan tuloa 20 päivän sijasta yhteen päivään sen jälkeen, kun se on julkaistu, mikä vauhdittaa ohjelman täytäntöönpanoa. Kolmas ja neljäs tarkistus koskevat toimille I ja II myönnetyn rahoituksen osuutta kokonaisbudjetista. Niiden mukaan vähintään 45 prosenttia budjetista on suunnattava toimelle I ja noin 31 prosenttia toimelle II. 5. Päätelmä Komissio muuttaa ehdotustaan EY:n perustamissopimuksen 250 artiklan 2 kohdan mukaisesti, kuten edellä on esitetty. 6. Komission lausuma Komissio antoi yhteisen kannan vahvistamisen yhteydessä yksipuolisen lausuman (ks. liite I). LIITE Komission lausuma rahoituskehyksestä Komissio toivoo lainsäädäntövallan käyttäjän kiinnittävän huomiota siihen, että perussäädöksessä mainittu rahoituskehys on tarpeen ilmoittaa käypinä hintoina viimeistään siinä vaiheessa, kun päätös julkaistaan lopullisesti Euroopan unionin virallisessa lehdessä. Tämä on varainhoidon tavanomaisten käytäntöjen mukaista ja sillä voidaan selkeästi varmistaa, että lainsäädäntövallan käyttäjän päätöstä noudatetaan. Kyseessä olevan ohjelman osalta määräraha on 215 miljoonaa euroa käypinä hintoina.